มาถึงข่าวเรื่องหลอกลวงอันเหลือเชื่อ
ที่ตำรวจบอกว่ามีเหยื่อหลงเชื่อหลายราย
คนในสายแอบอ้างเป็นตำรวจน่าเชื่อพอ
จะทำให้ผู้จัดการบางคน ทำอนาจารพนักงานร้านฟาสต์ฟู้ด
ถ้าฉันไม่ยอมให้ค้น
ฉันอาจถูกจับ ตกงาน หรือทั้งสองอย่าง
ตำรวจสองสามคนบอกผมว่า
มีวิดีโอภาพสิ่งที่เกิดขึ้นที่นี่
ผมไม่เคยเห็นอะไรอย่างนี้มาก่อน และยังไม่เคยมา 30 ปีแล้ว
นั่นใครน่ะ
คนในสายก่ออาชญากรรมสมบูรณ์แบบ
เพราะไม่มีใครรู้จักเขาเลย
เรามีอาชญากรทางเพศลอยนวลอยู่
และโทรศัพท์ยังดังอยู่ทุกวัน
อย่ารับโทรศัพท์
(เมาท์วอชิงตัน เคนตักกี)
ต้องขับรถสิบชั่วโมงจากฟลอริดา กลับมาเคนตักกี
(บัดดี้ สตัมป์ นักสืบเกษียณแล้ว)
ผมคิดว่าผมมีผู้ชายนั่งอยู่ข้างหลัง ที่ทำเรื่องนี้มาสิบปีแล้ว
และเขารอดจากการเป็นต้นเหตุ ให้เกิดอาชญากรรมร้ายแรง
เรารู้สึกเหมือนหลักฐานทั้งหมด ชี้ไปที่เขาว่าเป็นคนในสายหลอกลวง ไม่มีใครอื่น
ตอนแรกมันตึงเครียดมาก
เราพูดถึงแต่เรื่องทั่วๆ ไป
เขาเคยทำงานเป็นเจ้าหน้าที่ราชทัณฑ์ ระยะหนึ่งในปานามาซิตี
ก่อนหน้านั้น เขาส่งแก๊สให้บริษัทแก๊สแห่งนี้
(เอ็มเอสแคร์ริเออร์ส เดวิด สจ๊วต)
เขาดูเป็นคนธรรมดาที่เราเห็นทั่วไป
ผู้ชายธรรมดาตามถนนคนหนึ่ง
แม้แต่เพื่อนร่วมงานของเขา คงนึกว่าเขาเป็นคนดี
เราถามถึงครอบครัวเขา และถามว่ามีลูกกี่คน
และเรื่องพูดคุยประมาณนั้น
เดวิด สจ๊วตไม่ใช่แบบที่ผมคาดไว้
ผมแปลกใจที่รู้ว่าเขาแต่งงานและมีลูกแล้ว
ผมนึกว่าเขาจะตัวคนเดียว
นั่งอยู่ในอะพาร์ตเมนต์ที่ไหนสักแห่ง ฝึกศิลปะการจูงใจของเขา
(วิคเตอร์ ฟลาเฮอร์ตี้ นักสืบ)
เขาอาจบอกภรรยาว่าเขาทำงานล่วงเวลา
อาจบอกเธอว่าคืนนั้นเขาต้องทำงาน
หรือว่าเขาเป็นคนสองบุคลิก
และครอบครัวเขาไม่รู้จักอีกด้านของเขาเลย
ผมคิดว่าเดวิด สจ๊วตน่าจะอยากเป็นตำรวจ
มากกว่าอย่างอื่นในชีวิต
เขาเข้าโรงเรียนนายร้อย
เขาหมกมุ่นกับการมีอำนาจเหนือผู้อื่น ของผู้มีอำนาจ
ผมรู้สึกได้ว่าเขาคิดว่าเป็นหนึ่งในพวกเรา
ผมคิดว่ามันเริ่มจริงจังสำหรับเขา เมื่อเราเข้าใกล้เคนตักกีมากขึ้น
เราพาเขาเข้าห้องขังแล้วผมคิดว่า "แกคิดอะไรอยู่ ไอ้เวร
นึกว่านายจะหนีพ้น แต่นายกลับต้องระเห็จมาอยู่
ไกลบ้านนับพันกิโลเมตร และไม่รู้จักใครเลย
รู้สึกยังไงบ้างล่ะ"
เดวิด สจ๊วตถูกตั้งข้อหา ชักชวนให้มีการทำอนาจาร
เขาอาจไม่ได้อยู่ในห้องตอนหลุยส์ถูกทำอนาจาร
แต่ถ้าเขาซื้อบัตรโทรศัพท์และอยู่ในสายนั้น
เพียงเท่านี้ก็ถือเป็นการชักชวน
เขายังถูกตั้งข้อหา แอบอ้างเป็นเจ้าหน้าที่รักษาความสงบอีกด้วย
ข้อหาเหล่านี้เป็นอาญาร้ายแรงที่เขาจะต้องเจอ
ผมรู้สึกพอใจที่เขาอยู่ในคุกแล้ว
ไม่มีเหยื่อที่ไหนจะโดนเขาทำร้ายอีก
มันเป็นความโล่งใจครั้งใหญ่ ที่เราจับคนที่
เราเชื่อว่าอยู่ในสายเหล่านี้เข้าคุก และรอการพิพากษา
หลังเราจับเขาเข้าคุก ผ่านไประยะหนึ่ง
ผมพบว่าเขาได้ทนายแก้ต่างตัวเป้ง
มันเป็นคดีประหลาดคดีหนึ่ง…
(ทนายของเดวิด สจ๊วต)
ผมไม่เคยเจออะไรอย่างนี้มา 30 ปี
น้องชายของเดวิดโทรหาผม และขอให้ผมรับทำคดีนี้
ผมนึกว่ามันเป็น… ใครบางคนโทรมาอำอะไรผม
เพราะเรื่องแบบนี้ถูกกล่าวหาว่า เกิดขึ้นทางโทรศัพท์
ถ้าคุณลองคิดดู มันจะยากมาก
ที่จะทำอนาจารใครทางโทรศัพท์
ปฏิกิริยาแรกของผมคือ "เราทำแบบนั้นทางโทรศัพท์ไม่ได้หรอก
เป็นไปไม่ได้ภายใต้กฎหมาย"
(ถูกตั้งข้อหาโดยบัดดี้ สตัมป์ วันที่ 8 ตุลาคม 2004)
เบื้องต้นเงินประกันตัวเดวิด ถูกตั้งไว้ที่ครึ่งล้าน
(จำเลยอาจได้รับการประกันตัว ด้วยเงินสดจำนวนห้าแสน)
นี่เป็นคนที่ไม่เคยโดนกล่าวหาว่า ก่ออาชญากรรมเลยในชีวิต
ไม่เคยโดนใบสั่งขับรถเร็ว
ดังนั้น เงินประกันครึ่งล้านดอลลาร์ในตอนแรก
เป็นจำนวนที่สูงมาก
ผู้พิพากษาตั้งเงินประกันไว้ในหมายจับ
และผมคิดว่าเหตุผลที่ท่านตั้งไว้ที่ครึ่งล้าน
คือเพราะถ้าเขาหลุดไปได้
และกลับบ้านที่อยู่ห่างออกไปเป็นพันกิโลเมตร
เขาอาจหนี เขาอาจทำอะไรก็ได้
เขามีแนวโน้มที่จะหนี
และมันสำคัญมาก ที่เราต้องได้เงินประกันที่ครอบครัวจ่ายไหว
ในที่สุด ผมคิดว่ามันถูกลดลงเหลือหนึ่งแสน
รู้ตัวอีกที เขาถูกประกันตัว และออกจากคุกไปแล้ว
ผมโกรธมากที่เขาไปไหนมาไหนได้อย่างอิสระ
แต่ผมคิดว่า "โอเค เชิญมีอิสระเป็นครั้งสุดท้าย
ขอให้สนุกนะเพื่อน เพราะเราจะเจอกันอีกแน่"
วันนี้ เราจะพูดถึงโทรศัพท์หลอกลวง ที่เลยเถิดไปมาก
ที่จริง สายเหล่านี้ทั้งซาดิสม์และโหดร้ายมาก
ผมฮาเวียร์ เลวาและนี่คือรายการพรีเทนด์
เรื่องราวของคนจริงๆ แอบอ้างเป็นคนอื่น
พอผมเริ่มหาข้อมูลเรื่องนี้…
(ฮาร์เวียร์ เลวา พิธีกร 'พรีเทนด์')
มันน่าตกใจที่มีแม้แต่คดีแบบนี้คดีหนึ่ง
แต่พบว่ามีเกินร้อยสายแบบนี้
ใน 32 รัฐและมันเกิดขึ้นเกินสิบปี
คดีที่เมาท์วอชิงตันกับหลุยส์ อ็อกบอร์น
เป็นคดีที่ทั่วโลกให้ความสนใจ
มันน่าตกใจที่ได้รู้ว่าโทรศัพท์หลอกลวง สามารถซาดิสม์และมาได้ไกลขนาดนี้
มันเหลือเชื่อที่ชายคนนี้ลอยนวลอยู่ได้ตั้งนาน
ใครจะรู้ว่ามีอีกกี่สายที่ไม่ได้แจ้งความ
เหยื่อมากมายต้องเผชิญเรื่องน่ากลัวเหล่านี้
มันแสดงให้เห็นว่าผู้คนไม่ได้รับรู้ เกี่ยวกับอันตรายของคนในสายหลอกลวงนี้
และผมบอกได้เลยว่าจากการหาข้อมูล…
ผมเดินทางไปทั่วสหรัฐอเมริกา
และแวะที่ร้านฟาสต์ฟู้ดหลายแห่ง
แล้วถามผู้จัดการว่า
"นี่ เคยได้ยินเรื่องโทรศัพท์แอบอ้าง ที่เกิดขึ้นหรือเปล่า"
พวกเขาตอบว่า "ไม่เห็นเคยได้ยินเลย" เป็นเรื่องใหม่สำหรับพวกเขา
(แมคโดนัลด์)
แม้แต่วันนี้ ผู้คนก็ยังไม่รู้เรื่องนี้ ซึ่งแสดงให้เห็นว่ามันยังเกิดขึ้นเรื่อยๆ ได้ยังไง
ต้องมีคนรับผิดชอบ
กับสิ่งที่เกิดขึ้นกับคนเหล่านี้
(ปี 2004)
(ปี 2002)
(สเตตส์โบโร จอร์เจีย)
ในตอนนั้น ฉันไม่รู้ว่า เรื่องนี้เกิดขึ้นกับคนอื่นที่ไหนเลย
(ทาโก้เบลล์)
ผู้จัดการตกงาน…
(เดโบราห์ เหยื่อสายที่ 67)
แต่เขาไม่ถูกตั้งข้อหาอะไรเลย
ทาโก้เบลล์เป็นแฟรนไชส์
ฉันตัดสินใจฟ้องเจ้าของแฟรนไชส์และผู้จัดการ
มันชัดเจนว่าพวกเขามัวแต่กังวลเรื่อง…
(แดเนียล พี่ชาย)
การฟ้องร้องในตอนแรก
ไม่ได้สนใจความเป็นอยู่ของเธอเลย
พวกเขาจะแค่แก้ต่างว่าเธอมีส่วนในสิ่งที่เกิดขึ้น
ทนายของฉันบอกฉันว่ามันเป็นไปได้ว่า
พวกเขาจะพยายามโจมตีตัวตนของฉัน
เท่าที่ผมเข้าใจ พวกเขาพยายามเอาข้อมูล
จากการบำบัดจิตของเดโบราห์ แล้วนำไปเป็นหลักฐานในศาล
ผมคิดว่ามันเป็นกลอุบายเพื่อให้แน่ใจว่า เดโบราห์จะไม่ขึ้นให้การ
ถ้าเดโบราห์ไม่ขึ้นให้การ ก็ไม่มีคดี
ผู้พิพากษาและทนายคนอื่น โทษฉันเช่นกัน
คดีถูกยกฟ้องบางส่วน
เพราะเดโบราห์ไม่ขึ้นให้การบ้าง ไม่ตอบคำถาม
ที่พวกเขาถามเธอบ้าง
เธอไม่อยากเล่าเรื่องทั้งหมด
ต่อหน้าคนแปลกหน้าเต็มห้อง
ฉันอาย ฉันไม่อยากเผชิญหน้ากับมันอีก
มันท่วมท้นและฉันไม่อยากทำ และไม่สามารถทำได้
(ทาโก้เบลล์)
ผู้พิพากษาพูดว่า… และฉันบันทึกไว้ในโทรศัพท์ด้วย
เขาพูดว่า "ศาลไม่ควรถูกใช้เพื่อเผยแพร่
วัฒนธรรมของการทำตัวเป็นเหยื่อ และการรู้สึกว่าตนมีสิทธิพิเศษ
ซึ่งด้อยค่าความรับผิดชอบ และการทำงานหนักของคนอื่น
ที่เป็นพื้นฐานของประเทศอันยิ่งใหญ่นี้
บทเรียนครั้งสำคัญมักแพงเสมอ
ด้วยราคาที่แสนแพง
หวังว่าโจทก์จะได้เรียนรู้ที่จะคิดด้วยตัวเอง"
พูดง่ายๆ คือ "เธอน่าละอายใจ หวังว่าจะได้บทเรียนนะ"
หลายเดือนต่อมา พวกเขาพูดว่า
"อ๋อ เราพบว่าคนในสาย เป็นเจ้าหน้าที่เรือนจำในฟลอริดาด้วย"
และฉันรู้แค่นั้น
ในเมื่อไม่มีความยุติธรรม ในเมื่อตำรวจไม่ทำอะไร
อัยการไม่ทำอะไร
รู้สึกและดูเหมือนไม่มีความพยายามอะไรเลย
ที่จะทำอะไรเพื่อหยุดไม่ให้เรื่องนี้เกิดขึ้นอีก
และนั่นคือสิ่งที่เกิดขึ้น
มันเป็นระบบที่มีช่องโหว่มากมาย
ซึ่งคนดีจำนวนมากไม่ได้รับความเป็นธรรม
และไม่มีโอกาสได้รับความเป็นธรรมจริงๆ
(ปี 2002)
(ปี 2007)
(เมาท์วอชิงตัน เคนตักกี)
การพิจารณาคดีอาญาของเดวิด สจ๊วต เป็นสิ่งที่ทุกคนพูดถึง
แต่ผู้ร้ายตัวจริงไม่ใช่แค่คนในสายหลอกลวง
คือสิ่งที่พวกเขาทำมันเลวร้ายมาก
แต่แมคโดนัลด์ก็แย่พอกัน ที่ปล่อยให้เรื่องนี้เกิดขึ้นต่อไป
หลุยส์ตัดสินใจจัดการกับยักษ์ใหญ่
(คอนนี่ ลีโอนาร์ด)
เธอพุ่งเป้าไปที่แมคโดนัลด์ และเธอจะได้รับความเป็นธรรม
ชื่อของเธอ หลุยส์ อ็อกบอร์น
บริษัท แมคโดนัลด์
ทั้งสองฝ่าย อดีตพนักงานและนายจ้าง เป็นโจทก์และจำเลย
สิ่งที่หลุยส์ อ็อกบอร์นต้องการ
คือให้แมคโดนัลด์รู้ว่าพวกเขามีความผิดในเรื่องนี้
เธอต้องการคำขอโทษที่ทำลายชีวิตเธอ
นี่อาจเป็นครั้งแรก
ที่คนที่เกี่ยวข้องกับการหลอกลวงเหล่านี้ สามารถไปถึงกระบวนการพิจารณาคดีได้
ผมคิดว่าหลุยส์เป็นคนที่กล้าหาญมาก
เธอต้องขึ้นให้การในฐานะพยาน เพื่อจบเรื่องทั้งหมดนี้ให้ได้
หลุยส์ อ็อกบอร์นจ้างทนายความ ที่ชื่อแอน โอลด์ฟาเธอร์
พวกเขาฟ้องแมคโดนัลด์เพื่อเงิน 200 ล้าน และมันเป็นเงินจำนวนมาก
แมคโดนัลด์มีไฟหาคนผิด…
(แอน โอลด์ฟาเธอร์ ทนายของหลุยส์)
และมันฉายไปทุกที่ยกเว้นที่ตัวเอง
(ทนายแอน โอลด์ฟาเธอร์ น่าเคารพ สำเร็จ และไม่ยอมแพ้ในศาล)
(แอนดรูว์ วูล์ฟสัน คูเรียร์เจอร์นัล)
แอน โอลด์ฟาเธอร์ขึ้นชื่อว่า เป็นทนายที่เฉียบแหลม
คำตัดสินของคุณจะให้ความเป็นธรรม
ในสิ่งที่เกิดขึ้นกับหลุยส์ในชุมชนแห่งนี้
ไม่ต้องสงสัยเลยว่านี่คือคดีแพ่งที่ใหญ่ที่สุด
ที่เคยพิจารณาในบูลลิตต์เคาน์ตี
สองร้อยล้านเหรอ
(ดับบลิว อาร์ แพทเทอร์สัน ทนายของแมคโดนัลด์)
ผมคิดว่าการที่พวกเขาเรียกร้องมากขนาดนี้
บ่งบอกได้ว่าคดีนี้เป็นเรื่องอะไรกันแน่
กรุณายืนขึ้น
ผมชื่อทอม แมคโดนัลด์ เป็นผู้พิพากษา…
(ทอม แมคโดนัลด์ ผู้พิพากษา)
ในหลุยส์วิลล์ เคนตักกีอยู่นาน 25 ปี
กรุณานั่งลง
ผมไม่นึกว่าคดีนี้จะไปถึงขั้นพิจารณาคดี
เพราะเรื่องราวมันประหลาดมาก
มีอะไรเดิมพันมากมาย
เรามีหญิงสาววัย 18
จากเมืองเล็กๆ
ที่กำลังต่อสู้กับหนึ่งในบริษัทที่ใหญ่ที่สุดในโลก
ความคิดของผมคือ
พวกเขาจะทำทุกอย่างที่ทำได้เพื่อทำให้เธอหายไป
(ฟ็อกซ์นิวส์แอทเทน)
ฟ็อกซ์นิวส์แอทเทน ช่องข่าวที่คุณเลือก
มีความคืบหน้า
คดีพลิกจากเรื่องหลอกลวงให้เปลื้องผ้าค้นตัว
ที่ร้านแมคโดนัลด์ในเมาท์วอชิงตัน
(คดีฟ้องร้องเรื่องเปลื้องผ้าค้นตัวเริ่มรุนแรงขึ้น)
หนึ่งในนักสืบเอกชนที่แมคโดนัลด์จ้างไว้
ถูกจับข้อหาแอบอ้างเป็นเจ้าหน้าที่
เมื่อพวกเขาไปขอคำให้การ จากหนึ่งในเพื่อนของหลุยส์
(เมาท์วอชิงตัน)
มีข้อหาว่าแมคโดนัลด์ข่มขู่พยาน
และเจ้าหน้าที่ศาลอย่างน้อยหนึ่งคน
ที่ถูกทนายของร้านอาหารยักษ์ใหญ่จ้างนั้นถูกจับ
เราต้องสงสัยแล้วละว่าถ้ากลยุทธ์ของแมคโดนัลด์ คือการทำให้หลุยส์ อ็อกบอร์นอับอาย
พวกเขาตามหาบันทึกการบำบัดของเธอ และบัญชีมายสเปซของเธอ
และผมคิดว่า พวกเขาอยากโทษทุกคนยกเว้นตัวเอง
แมคโดนัลด์อ้างว่าแทบไม่มีเอกสาร เกี่ยวกับเรื่องหลอกลวงก่อนหน้า
แต่แอน โอลด์ฟาเธอร์ไม่เชื่ออย่างนั้น
(เหตุโทรศัพท์ขอเปลื้องผ้าค้นตัว)
และเธอเริ่มหาข้อมูลเรื่องนี้ และแสดงให้เห็นว่ามีกี่คดี…
(9 เมษายน 2004 เมาท์วอชิงตัน เคนตักกี คดีของหลุยส์ อ็อกบอร์น)
ที่เคยเกิดขึ้นก่อนหน้า
และแมคโดนัลด์รู้ถึงอันตรายนี้หลายปีก่อนหน้า
คดีของหลุยส์อยู่บนพื้นฐานที่ว่า
แมคโดนัลด์เจอ เรื่องคนในสายหลอกลวงหลายครั้ง
พวกเขาแจ้งร้านของพวกเขาเรื่องนี้ยังไง
พวกเขาได้เตือนพนักงานเพียงพอหรือเปล่า
และในกรณีของพวกเขาคือ "ไม่ ไม่เพียงพอ"
(ยินดีต้อนรับ)
ก่อนคดีนี้ขึ้นสู่ชั้นศาล
โอลด์ฟาเธอร์ขอเอกสารจากแมคโดนัลด์ เรื่องสายโทรศัพท์หลอกอื่นๆ อยู่ตลอด
แมคโดนัลด์รู้ว่าเคยประนีประนอมไปแล้วหกคดี
ที่เกี่ยวกับเรื่องหลอกลวงคล้ายกับเรื่องพวกนี้
พวกเขาอ้างว่ารู้แค่นั้น
แต่สุดท้ายแล้วแอน โอลฟาเธอร์ ได้รับคำสั่งจากผู้พิพากษา
ที่ขู่จะลงโทษแมคโดนัลด์ ถ้าไม่นำทุกอย่างที่มีมาเสนอ
เรามีการไต่สวนฉุกเฉิน
และผมสั่งให้แมคโดนัลด์ส่งเอกสารทั้งหมดที่มีมา
สี่สิบแปดชั่วโมงก่อนการพิจารณาคดีเริ่ม
แมคโดนัลด์ส่งข้อมูลหลายกล่องมาให้เธอ โดยไม่ให้เวลาพอได้อ่าน
ทนายของหลุยส์ อ็อกบอร์นมีเอกสารหลายหน้า หลายแฟ้ม และหลายกล่อง
ที่แสดงว่าสำนักงานแมคโดนัลด์ รู้เรื่องการเปลื้องผ้าค้นตัวกว่า 24 ครั้ง
ที่ร้านของพวกเขาทั่วประเทศ
เอกสาร 16 กล่อง
จากทนายแมคโดนัลด์
ซึ่งเราไม่มีเวลาจะอ่านด้วยซ้ำ
ในตอนหนึ่ง แมคโดนัลด์อ้างว่า หลุยส์มีส่วนกับเรื่องหลอกลวง
และเธอแค่พยายามรีดเงินจากบริษัท
เชิญมาทางนี้เลยครับ
แมคโดนัลด์เรียกคนดูแลสถานที่
ผู้ชายคนที่วางสาย ฮีโร่ที่ช่วยไว้
พวกเขานำเขาขึ้นให้การ
ทอม คุณไปที่ร้านในวันถัดไปหรือเปล่า
ไปครับ
แมคโดนัลด์โต้แย้งได้น่าสนใจว่า
หลุยส์ อ็อกบอร์นอาจต้องการแค่เงินตั้งแต่วันแรก
เธอบอกว่าเธอจะได้เช็คหรือเงินก้อนโตและ…
- หลุยส์พูดอย่างนั้นเหรอ - ครับ
แอน โอลด์ฟาเธอร์พบช่องโหว่ในการให้การนั้น
แต่สุดท้ายแล้ว
เราไม่รู้เลยว่าลูกขุนคิดยังไง
ตอนหลุยส์เป็นที่รู้จัก
มันก็แสดงให้เห็นแล้วว่า ไม่ใช่อาชญากรรมไร้เหยื่ออีกต่อไป
นี่อาจเป็นลูกสาวของผม
- คุณจะเบิกตัวพยานคนต่อไปมั้ย - ค่ะ ท่าน
เราขอเบิกตัวหลุยส์ อ็อกบอร์น
มีการร้องขอก่อนการพิจารณา
ให้ลูกขุนได้ดูวิดีโอจริงของเหตุการณ์
ฉบับเต็ม
มันเป็นช่วงเวลาสามชั่วโมงแห่งความทารุณ
มันยากสำหรับผมที่จะดู
ในห้องพิจารณาคดีเงียบกริบ
เสียงเดียวที่ได้ยินคือลูกขุนบางคนร้องไห้
นอกนั้นห้องเงียบกริบ
เกิดอะไรขึ้นเมื่อคุณไปถึงออฟฟิศนั้น
เธอกวักมือเรียกฉันเข้าไป
- แล้วคุณก็เข้าไปเหรอ - ค่ะ
จากนั้นเกิดอะไรขึ้น
เธอบอกว่าฉันถูกกล่าวหาว่า ขโมยเงินจากกระเป๋าลูกค้า
ฉันบอกว่าไม่ใช่ฉัน ฉันไม่มีทางทำอย่างนั้น
และคุณควรรู้เรื่องนั้น
แล้วมันทำให้คุณรู้สึกยังไง
คำเดียวที่ฉันคิดออกคือ "สิ้นหวัง"
บอกหน่อย หลุยส์ คุณกลัวว่ามันจะกลับมาหาคุณอีกมั้ย
ฉันเคยฝันว่ามีคนจะมาทำร้ายฉัน แต่บอกไม่ได้ว่าเขาเป็นใคร
ฉันหลีกเลี่ยงการเข้านอนตอนกลางคืน
ฉันหายใจไม่ออก รู้สึกเหมือนภาวะลมหายใจเกิน
ฉันเริ่มเจ็บหน้าอก แขนชา
อย่าลืมว่าหลุยส์เป็นเหยื่อของการทำอนาจาร
เราจะไม่สงสารเธอได้ยังไง มันน่าอายมาก
พนักงานสี่คนเห็นเธอในเวลาที่เปราะบางที่สุด
ตอนเธอนั่งเปลือยกายอยู่ตรงนั้น
ฉันทำสิ่งที่ต้องทำเพื่อให้รอดชีวิต
ฉันไม่รู้ว่า มันจะเป็นวันสุดท้ายบนโลกของฉันหรือเปล่า
ฉันไม่รู้ว่าจะรอดออกไปได้มั้ย
เธอผ่านเรื่องสะเทือนขวัญมามาก
เธอจะไม่มีวันได้ชีวิตส่วนนั้นของเธอกลับมา
มันจะคาอยู่ตรงนั้นตลอดไป
คุณเคยคิดจะบอกดอนน่าว่า คู่หมั้นของเธอทำอะไรกับคุณมั้ย
เขายังอยู่ในห้องนั้น
ฉันกลัวว่าเขาจะทำอะไรฉันกับเธอถ้าฉันบอก
เขาตบและตีฉันอยู่แล้ว
บอกไม่ได้ว่าเขาทำอะไรได้บ้าง
ถ้าฉันยืนหยัดเพื่อตัวเอง แล้วพยายามหาคนช่วย
หลุยส์ อ็อกบอร์นและทนายของเธอ อ้างว่าเป็นการกักขังหน่วงเหนี่ยว
แต่แมคโดนัลด์อ้างว่า "นั่นไม่จริง
ไม่มีใครขังเธอไว้ เธอจะออกไปเมื่อไหร่ก็ได้"
ภาพแสดงให้เห็นว่าคุณถูกทิ้งไว้เพียงลำพัง
ในออฟฟิศนั้นเกือบสิบนาที
คุณได้ลุกไปลองเปิดประตูมั้ย
- ไม่ เพราะฉันนึกว่าฉันออกไปไม่ได้ - อะไรนะ
ฉันนึกว่าฉันออกไปไม่ได้
ผมคิดว่าการที่แมคโดนัลด์พยายามบอกว่า เธอควรจะเดินออกจากห้องเอง
เป็นกลยุทธ์ที่ผิดพลาด
ที่พูดว่าหญิงสาวที่ไม่มีเสื้อผ้าและกุญแจรถ
น่าจะและควรจะหยุดเรื่องนี้ได้
เมื่อพนักงานระดับหัวหน้าที่เป็นผู้ใหญ่ ของพวกเขาเองยังไม่ทำเลย
แมคโดนัลด์จะรู้ได้ยังไงว่า
วันที่ 9 เมษายน 2004 ชายคนนี้จะโทรมาที่เมาท์วอชิงตัน
ถ้าแมคโดนัลด์รู้ว่าจะเกิดอะไรขึ้น
พวกเขาน่าจะเตรียมพนักงานได้ดีกว่านี้
ตรงนี้มีปัญหาและเห็นได้ชัดว่า พวกเขาไม่ได้กระจายข่าว
เพราะมันยังเกิดขึ้นเรื่อยๆ
(เมาท์วอชิงตัน)
แมคโดนัลด์ไม่รับผิดชอบต่อการเปลื้องผ้าค้นตัว
ที่นำไปสู่การฟ้องร้องพวกเขาครั้งใหญ่ ของหลุยส์ อ็อกบอร์น
และการโทษทุกคนยังดำเนินต่อไป ตลอดการแก้ต่างปิดคดีของพวกเขา
มันไม่เกินไปที่จะคาดหวังให้พนักงาน
แยกความแตกต่างระหว่างถูกและผิด และใช้สามัญสำนึกของตัวเอง
แมคโดนัลด์พยายามผลักความผิด ไปที่หลุยส์ อ็อกบอร์น และดอนน่า ซัมเมอร์ส
เมื่อในความจริง พวกเขาเองที่ไม่เตือนพนักงาน
(แมคโดนัลด์)
ในคดีนี้ เราเห็นว่ามีกี่ร้าน…
(คดีของแมคโดนัลด์)
ที่เรื่องนี้เกิดขึ้นและมีกี่ร้านที่เป็นแมคโดนัลด์
และมันเข้าเป้าพอดี
ด้วยความเห็นของพวกเขาเอง และลิสต์คำสั่ง
ลูกขุนกำลังตัดสินใจว่า พวกเขาควรเรียกค่าปรับก้อนใหญ่
จากร้านฟาสต์ฟู้ดที่ใหญ่ที่สุดในโลก
แล้วมอบมันให้หลุยส์ อ็อกบอร์น อดีตพนักงานร้านที่เมาท์วอชิงตันหรือไม่
คณะลูกขุนกลับมาที่ห้องพิจารณาคดี
หัวหน้าคณะลูกขุนยื่นคำตัดสิน
ให้เจ้าหน้าที่ซึ่งยื่นมันให้ผม
นี่จะเป็นคำตัดสินที่ยิ่งใหญ่ที่สุด
ในประวัติศาสตร์ของบูลลิตต์เคาน์ตี เคนตักกี
"เราคณะลูกขุนพบว่า หลุยส์ อ็อกบอร์นภายใต้คำสั่งข้อที่เก้า
ได้รับค่าชดเชยความเสียหาย จากบริษัทแมคโดนัลด์"
เงินจำนวนมากถูกจ่ายในคดีแพ่งชื่อดัง
หลุยส์ อ็อกบอร์นเคยเป็นพนักงานแมคโดนัลด์ ที่ถูกบังคับให้เปลื้องผ้า
หลังมีคนโทรมาที่ร้านในเมาท์วอชิงตัน แล้วแอบอ้างว่าเป็นเจ้าหน้าที่ตำรวจ
หลุยส์ อ็อกบอร์นได้เงิน
กว่าหกล้านเหรียญในคดีฟ้องร้องแมคโดนัลด์
และคนอื่นๆ ที่เกี่ยวข้องในคดีนี้
หลุยส์ยืนหยัดต่อสู้กับสิ่งที่เกิดขึ้นกับเธอ
และสิ่งที่แมคโดนัลด์ไม่สามารถทำได้ กว่าสามปีครึ่ง
และคณะลูกขุนแสดงความบริสุทธิ์ให้เธอแล้ว
และเราภูมิใจมาก
ฉันไม่รู้จะพูดอะไร ตอนนี้ฉันพูดไม่ออก
(อ็อกบอร์นได้รับ 6.1 ล้านเหรียญ จากคดีเปลื้องผ้าค้นตัว)
ไม่ใช่เงินจำนวนมาก เท่าที่ทีมกฎหมายของอ็อกบอร์นต้องการ
แต่พวกเขาพอใจกับเงินจำนวนนั้น และบทเรียนที่ให้กับแมคโดนัลด์
ผมคิดว่าคณะลูกขุนคิดถูกแล้ว
เธอสมควรได้รับและผมรู้สึกว่า…
โอเค แมคโดนัลด์รู้ว่าเรื่องนี้เกิดขึ้นมาสิบปี และไม่พยายามหยุดมัน
และกระจายข่าวออกไปเพื่อหยุดมัน
พวกเขาโดนตบหน้าด้วยใบแจ้งหนี้หกล้าน
พวกเขาอาจคิดจะเปลี่ยนการฝึกพนักงานได้แล้ว
แมคโดนัลด์ต้องรับผิดชอบ กับการไม่ปกป้องพนักงาน
นั่นคือเรื่องสำคัญที่สุด
ถ้าพวกเขาทำเพื่อปกป้องเงินในกระเป๋า ไม่ใช่พนักงาน
พวกเขาก็คือผู้ร้ายในเรื่องนี้แน่นอน
มันน่าตกใจ
กับความจริงที่ว่า แมคโดนัลด์รู้ว่าเรื่องนี้กำลังเกิดขึ้น
ที่ร้านหลายร้าน
และวิธีแก้ไขง่ายมาก
ผมเชื่อว่าเป็นเพราะคุณโอลด์ฟาเธอร์… หนึ่งในการโต้สำคัญของเธอต่อคณะลูกขุน
มันง่ายมากสำหรับแมคโดนัลด์ ที่จะแจ้งแต่ละร้าน
ติดป้ายไว้ข้างโทรศัพท์
ติดป้ายที่เขียนว่า "มีคนโทรหลอกลวง
ถ้าเรื่องนี้เกิดขึ้น ไม่ต้องทำอะไร มันเป็นเรื่องหลอกลวง"
แต่พวกเขาไม่เตือนพนักงาน
คุณคิดว่า แมคโดนัลด์พยายามปกปิดเรื่องนี้หรือเปล่า
ผมขอไม่ออกความเห็นเรื่องนั้น
ฉันคิดว่า สิ่งที่น่าตกใจเกี่ยวกับการพิจารณาคดีแพ่งนี้
คือข้อมูลว่ามีร้านฟาสต์ฟู้ดกี่แห่งที่เกี่ยวข้อง
และมีการยอมความเกิดขึ้นกี่ครั้ง ที่ผู้คนไม่รู้
ไม่ใช่เพียงแมคโดนัลด์
ดูเหมือนจะมีความพยายามอื่นที่จะปิดข่าวไว้
ไม่ว่าจะเกิดขึ้นจริงหรือไม่ ฉันไม่รู้
แต่มีความรู้สึกว่านั่นคือสิ่งที่เกิดขึ้น
เราแต่ละคนน่าจะมีความรู้สึกว่า
เรื่องนี้เกิดขึ้นแต่กับเราและรู้สึกโง่เง่า
(อลิซาเบธ เหยื่อสายที่ 26)
ถ้าคุณได้สัมภาษณ์ผู้หญิง 99 คนจาก 100 คน
พวกเขาแต่ละคนจะรู้สึกรับผิดชอบและโง่เขลา
แค่ได้รู้ว่ามีคนอื่นอีกไม่ใช่แค่ฉัน มันช่วยได้มาก
มันไม่ใช่ว่าพวกเขาไม่จัดการและแจ้งข่าว
หรือฝึกอบรมให้ดีกว่านี้ หรือแจ้งเตือนหรือรับรู้อะไรเลย
แต่คำถามคือพวกเขากำลังปิดบังอะไรอยู่หรือเปล่า
มันไม่ใช่แค่เรื่องของเขา
สุดท้ายแล้ว คนในสายหลอกลวง ต้องชดใช้กับการกระทำของเขา
ผู้คนถูกทำให้อับอายไปทั่ว
พวกเขาเชื่อว่าเดวิด สจ๊วตเกี่ยวข้อง
กับคดีทั้งหมดนี้ คดีฟาสต์ฟู้ดทั้งหมดนี้
ไม่ว่าเขาจะทำหรือไม่ ชื่อของเขาเกี่ยวข้องกับคดีทั้งหมด
เดวิด สจ๊วตกลับฟลอริดาด้วยเงินประกันที่น้อยลง
และเขาเก็บตัวอยู่ที่นั่น จนกระทั่งวันพิจารณาคดีถูกกำหนดขึ้น
ในขณะที่สจ๊วตเป็นอิสระ และกลับไปมีความสุขกับครอบครัว
ผมพยายามทำให้แน่ใจว่า ทุกอย่างเตรียมไว้ครบ
ผมคิดว่า "แกจะได้เดินครั้งสุดท้ายเข้าห้องพิจารณาคดี
แล้วตรงไปที่เรือนจำ มันจะจบลงตรงนั้น"
การพิจารณาคดีอาญาเริ่มขึ้น ในเดือนตุลาคม 2006
และมันเป็นเรื่องใหญ่ในบูลลิตต์เคาน์ตี
มีนักข่าวจากทั่วประเทศ
ที่ติดตามเรื่องของหญิงสาว
ที่ถูกทำอนาจารในร้านแมคโดนัลด์
เพราะคนในสายหลอกลวง
อัยการบอกว่า พวกเขาแกะรอยบัตรโทรศัพท์ซื้อล่วงหน้า
ที่ถูกใช้ในการหลอกลวง ไปสู่เดวิด สจ๊วต
อดีตเจ้าหน้าที่เรือนจำในฟลอริดา
ทุกคนอยากรู้เรื่องของเดวิด สจ๊วต
เขาอยู่ที่ไหน แต่งงานหรือยัง มีลูกมั้ย
เขาเป็นสามีและพ่อของลูกห้าคน
พวกเขาไม่พบใคร
ที่พูดอะไรไม่ดีเกี่ยวกับเขาในชุมชนของเขา
ทุกคนชอบเขา
เขาเป็นคนโทรสายนั้น หรือหลายสาย
ฉันรู้สึกว่าเขาต้องถูกบังคับให้ชดใช้เรื่องนี้
ฉันตื่นเต้นไปหมด ด้วยทัศนคติแบบ "จัดการมันเลย"
เพราะสำหรับฉัน ฉันถูกทำผิดอย่างมาก และมันแย่มาก
นี่เป็นคดีที่ใหญ่ที่สุดที่ผมเคยเจอ
คืนก่อนการพิจารณาคดี ผมคิดว่า "ในที่สุดวันนี้ก็มาถึง
และหวังว่าทุกอย่างจะเรียบร้อย"
ผมคิดว่าผมมีคดีที่แน่นหนา
ถึงตอนนั้น ผมทำหน้าที่ของผมแล้ว เรามีคดีที่ชัดเจน
เราส่งข้อมูลให้ทนายในศาลเมาท์วอชิงตัน
ตอนนี้มันขึ้นอยู่กับเขาที่จะชนะคดีนี้ให้ได้
(ตุลาการศาลบูลลิตต์เคาน์ตี)
โรมิเนสเดินเข้ามา ทำท่ายิ่งใหญ่เหมือนทนายเขาทำกัน
ผมคิดว่า "โรมิเนสจะเบี่ยงเบนยังไงก็ได้
เขาทำลายคดีนี้ไม่ได้หรอก" เพราะตำรวจทุกคนที่ผมคุยบอกว่า
"นายมีคดีที่ดีที่สุดในประเทศเลย"
มีอะไรมากมายที่ไม่ตรงกัน
กับภาพที่ตำรวจและอัยการพยายามสร้างขึ้น
มันสำคัญสำหรับผมมากที่เราต้องตามคดีให้ถึงที่สุด
และทำให้เขาผิดให้ได้
ตำรวจคิดว่าทุกคดีชัดเจน
ซึ่งเป็นเหตุผลที่สำนวนของตำรวจ เป็นสิ่งที่ออกตีพิมพ์ในสื่อ
อย่างที่เราเห็นในช่วงสองปีให้หลัง กับการประท้วงเรียกร้องความเป็นธรรมในสังคม
กับจอร์จ ฟลอยด์ บรีออนนา เทย์เลอร์ และกล้องโทรศัพท์มือถือ
สิ่งที่เกิดขึ้นในสำนวนของตำรวจ แทบไม่ใช่สิ่งที่เกิดขึ้นเลย
เราเห็นเดวิด สจ๊วตต่อแถวซื้อบัตรโทรศัพท์
เราเห็นเดวิด สจ๊วตเดินเข้าวอลมาร์ท
ในวันที่บัตรที่ใช้ในแมสซาชูเซตส์ถูกซื้อ โดยสวมชุดเจ้าหน้าที่ราชทัณฑ์
เราระบุตัวเดวิด สจ๊วตจากรูปเหล่านี้
โดยพัศดีที่เรือนจำซึ่งเขาทำงานอยู่
ถ้าหลักฐานนั้นยังไม่เพียงพอเอาผิดใคร ผมก็ไม่รู้อะไรจะพอแล้ว
วิดีโอจากวอลมาร์ทถูกทำให้ดูน่าสงสัย
หรือเป็นหลักฐานความผิดที่หลีกเลี่ยงไม่ได้
มันอาจเป็นเดวิด สจ๊วตหรือเปล่า แน่นอน มันอาจเป็นเดวิด สจ๊วต
แต่เหนือข้อสงสัยใดๆ มันใช่เดวิด สจ๊วตหรือเปล่า
นั่นมันไร้สาระ เรายังมองสจ๊วตแล้วบอกได้ว่านั่นคือสจ๊วตอยู่ดี
นั่นแหละเขา ไม่ต้องสงสัยเรื่องนั้นเลย ตรงเป๊ะ
แต่แม้จะใช่ หลักฐานที่เหลือก็ยังไม่ตรงกันอยู่ดี
สำหรับผม มันไม่ใช่หลักฐานที่เพียงพอในคดีเลย
เราตรวจดูตารางงานของเขา
ทุกครั้งที่มีการโทรที่เราสืบค้นได้
เราแสดงให้เห็นได้ว่าเขาไม่ได้อยู่ที่ทำงาน เขาว่างโทรสายนี้ได้
และเขาคุ้นเคยกับพื้นที่ที่เขาใช้โทรบางสาย
พื้นที่ใกล้เคียง โทรศัพท์สาธารณะที่เขาเคยใช้ส่งแก๊ส
มีบางสายที่เดวิด สจ๊วตมีพยานว่าอยู่ที่อื่น
ซึ่งพวกเขาเลี่ยงไม่ได้
ภรรยาเขาให้การว่าพวกเขามีตารางที่ชัดเจน
เวลาเธอไปทำงาน เขาต้องไปรับลูก
การสืบสวนของเราพบว่า สจ๊วตไม่ได้เป็นคนโทร
เรามีผู้ชายคนหนึ่งขับรถไปทั่ว เขาอาจโทรสายหนึ่งจากโทรศัพท์เครื่องนี้
แล้วจากนั้นอาจโทรสายหนึ่งจากอีกเครื่อง
คนในสายใช้บัตรโทรศัพท์ เขาคิดว่าไม่มีใครแกะรอยถึงตัวเขา
เขาบังเอิญอยู่ในร้านตอนบัตรโทรศัพท์ถูกซื้อ
เราเกือบได้คำรับสารภาพ
เขาเกือบรับสารภาพแล้วเชียว
เขาพูดว่า "ขอบคุณพระเจ้า มันจบแล้ว"
แค่นั้นเอง ไม่พูดอะไรอีกเลย
ใช้สิทธิ์ไม่พูด จบ
เวลาตำรวจซักคุณไประยะหนึ่ง
และคุณไม่เคยรับสารภาพว่าก่อเหตุ
แล้วในที่สุดพวกเขาก็จบการตั้งคำถามคุณ
แล้วคุณพูดว่า "ขอบคุณพระเจ้า มันจบแล้ว"
มันเป็นความคิดของตำรวจที่ซักคุณเอง
ไม่ใช่คำรับสารภาพต่ออาชญากรรม
ผมคิดแค่ว่า "ถ้าไม่ใช่เดวิด สจ๊วต แล้วใครล่ะ"
เพราะความจริงและหลักฐานชี้ชัดอยู่
ส่วนหนึ่งของการพยายามเอาผิด
คือเดวิดเป็นอาชญากรจอมวางแผน
ที่จูงใจคนให้ทำตามในโทรศัพท์ได้
สิ่งที่ปกติพวกเขาจะไม่ทำ
มันไม่ตรงกับคนที่เดวิด สจ๊วตเป็นมาทั้งชีวิต
ทนายของเขาสร้างเรื่องว่า เขาเป็นคนรักครอบครัว
ทำงานหนัก มีน้องชายเป็นตำรวจ
และบอกคณะลูกขุนได้ดีมากว่า
เดวิด สจ๊วตไม่ใช่ชายคนนั้น
คณะลูกขุนกลับมาหลังออกไปเพียงสองชั่วโมง
ผมไม่รู้ว่าจะคิดยังไง
เดวิด สจ๊วตอาจติดคุกสิบถึงยี่สิบปี
ผู้พิพากษาถามว่าพวกเขาได้คำตัดสินหรือยัง และพวกเขาตอบว่าได้แล้ว
ในห้องเงียบกริบ
เราคณะลูกขุนพบว่าจำเลยไม่มีความผิด
ในข้อหาชักจูงให้ทำอนาจารโดยไม่ตั้งใจ
ตอนจบที่ไม่น่าเชื่อเกิดขึ้นแล้ว กับเรื่องราวในฟลอริดาอันเหลือเชื่อ
ที่เป็นเรื่องการขืนใจทางไกล
เหมือนถูกไม้หน้าสามตี ใจผมหล่นไปอยู่ที่ตาตุ่ม
ผมรู้สึก…
ผมตัวชา ผมคิดว่า "อะไรกันวะ"
นี่เป็นครั้งเดียวในอาชีพการงานที่ผมจำได้ว่า
ได้คำตัดสินว่าไม่มีความผิด ไม่มีอะไรที่ผมจะทำได้เพื่อเปลี่ยนมัน
ทุกคนตกตะลึง ไม่ชนะคดี
ไม่มีหลักฐานเพียงพอ ไม่มีข้อพิสูจน์เพียงพอ
สำหรับคณะลูกขุนให้เชื่อว่าเป็นเดวิด สจ๊วต
ปัญหาในคดีนี้คือพวกเขาไม่มีอะไร
ที่บ่งชี้หรือพิสูจน์ว่าเดวิด สจ๊วตเป็นคนโทร
ผมน่าจะซักเขาได้ดีกว่านี้
บางทีเราไม่น่าซักเขาเลย
หวังว่าเขาจะไม่รู้ว่าเราไปที่นั่น แล้วเฝ้าดูเขา
ในความคิดผม เราจับไม่ผิดตัว
เราคิดว่าเราจับคนถูกแล้ว
เขาถูกพิจารณาคดี และพบว่าไม่มีความผิด นั่นคือกระบวนการ
ผมคิดว่าเดวิด สจ๊วตบริสุทธิ์มั้ย ครับ ผมคิดว่าเดวิด สจ๊วตบริสุทธิ์
มีความแตกต่างในทางกฎหมายระหว่าง
ไม่มีความผิดกับบริสุทธิ์ เข้าใจนะ
ผมรู้ชัดเจนว่าเขาไม่มีความผิด
เรานำคดีที่เป็นไปได้ที่สุดเท่าที่ทำได้
เพื่อนำความเป็นธรรมมาสู่หลุยส์ และเหยื่อคนอื่นๆ
เป็นไปได้มั้ยที่ผมจับผิดตัว ผมคิดว่าไม่
ไม่มีใครเอาบัตรโทรศัพท์เหล่านั้น ไปทิ้งไว้ในห้องเขา
มีคำถามที่ไม่เคยมีใครถามแต่ต้องการคำตอบ
สิ่งเดียวที่ผมรู้คือลูกความผมไม่ได้ทำ และคณะลูกขุนเห็นด้วย
เท่าที่ผมรู้ จนถึงตอนนี้
ผมได้ยินว่าไม่มีคดีแบบเดียวกันนี้เกิดขึ้นซ้ำอีก
สิ่งที่เชื่อได้ยากคือมีเพียงแปดคนที่ถูกตั้งข้อหา
และพวกเขาคือผู้จัดการที่ร้าน ไม่ใช่คนในสาย
แต่มีโทรศัพท์เป็นร้อยสาย และคนต่างสงสัยว่า
"เกิดอะไรขึ้นที่นี่ ไม่มีการสืบสวนคดีอื่นๆ เหรอ
คนกลัวที่จะแจ้งความเรื่องนี้เหรอ"
ตั้งแต่ปี 2004 สายหลอกลวงเหล่านี้หยุดลง
คนในสายไม่ได้รับโทษ
ใครก็ตามที่โทรเป็นคนบ้า
เขาเป็นใคร
คนคนนี้ คนในสายหลอกลวงนี้ เป็นอาชญากรทางเพศจอมร้ายกาจ
ที่อันตรายต่อสังคม
ไม่มีโทรศัพท์ในตอนนี้…
แต่มันจะไม่มีไปตลอดหรือเปล่า
(เดวิด สจ๊วตถูกตัดสินว่าไม่ผิดในทุกข้อกล่าวหา)
(ไม่มีอะไรเกิดขึ้นกับเขาอีก)
(กับเรื่องที่เกี่ยวกับสายหลอกลวงอื่นๆ)
(เขาไม่ขอมีส่วนร่วมกับภาพยนตร์เรื่องนี้)
(หลังหลุยส์ อ็อกบอร์นชนะคดีแมคโดนัลด์)
(บริษัทออกแถลงการณ์ดังนี้)
("แมคโดนัลด์ไม่โต้แย้งว่า สิ่งที่เกิดขึ้นกับคุณอ็อกบอร์นเป็นสิ่งผิด)
(อย่างไรก็ดี เรายืนยันมาตลอดว่า)
(เธอคือเหยื่อของการหลอกลวงอันเลวร้าย)
(จากคนที่ไม่เกี่ยวข้องกับแมคโดนัลด์")
(แมคโดนัลด์กล่าวว่าได้เตือนพนักงาน เรื่องสายหลอกลวง)
(ก่อนเกิดเหตุในเมาท์วอชิงตันแล้ว)
(บริษัทกล่าวว่าพวกเขายืนหยัดที่จะทำให้พนักงาน)
(มีสถานที่ทำงานที่ปลอดภัยและมีเกียรติ)
(แมคโดนัลด์ได้รับเชิญ ให้ออกความเห็นถึงเหตุการณ์)
(ที่บรรยายไว้ในซีรีส์นี้ แต่บริษัทไม่ตอบกลับ)
คำบรรยายโดย พรทินา ตั้งสัจจะวิฑูรย์